बरनाला। बाजीगर बस्ती में सोमवार देर रात शराब के ठेकेदार के कारिंदे शमशेर सिंह पर मोटरसाइकिल सवार दो व्यक्तियों ने हमला कर गंभीर घायल कर दिया। घायल शमशेर सिंह को ठेकेदारों ने इलाज के लिए सिविल अस्पताल में भर्ती करवाया। बस स्टैंड चौकी इंचार्ज चरणजीत सिंह ने बताया कि पीड़ित शमशेर सिंह के बयानों पर हमलावर विपन कुमार व पूर्व कांग्रेसी पार्षद हरप्रीत सिंह लंबू व एक अन्य के खिलाफ मामला दर्ज कर कर लिया गया है। ठेकेदार बब्बू ने कहा कि उन्होंने कुछ दिन पहले ही थाना सिटी के प्रभारी गुरवीर सिंह के ध्यान लाया था कि उन के किसी भी कर्मचारी पर हमला हो सकता है परन्तु पुलिस ने उनकी सूचना को गंभीरता के साथ नहीं लिया। उनकी सुरक्षा के लिए कोई कदम नहीं उठाया, जबकि पहले उनके हिस्सेदार हिमांशु दानियां को मौत के घाट उतारा जा चुका है। इस संबंध में बस स्टैंड चौकी इंचार्ज सहायक थानेदार चरनजीत सिंह ने कहा कि घायल शमशेर सिंह के बयान के आधार पर विपन, हरप्रीत सिंह लंबू पूर्व पार्षद निवासी बरनाला व अज्ञात मोटरसाइकिल चालक युवक पर केस दर्ज करके अगली कार्रवाई शुरू कर दी गई है।